ນັກກິລາ ໂອລິມປິກຝຣັ່ງ ສາມຄົນ ເສຍຊີວິດ ຍ້ອນເຮືອບິນ ເຮລິຄອບເຕີ ຕຳກັນ
ເຮືອບິນເຮລິຄອບເຕີສອງລຳຕຳກັນ ໃນຂະນະທີ່ຖ່າຍທຳລາຍການ reality show ທີ່ປະເທດ Agentina ເຮັດ​ໃຫ້ນັກກິລາ ໂອລິມປິກຝຣັ່ງ ສາມຄົນເສຍຊີວິດ.
ສິບຄົນເສຍຊີວິດ ຮວມທັງນັກກິລາຝຣັ່ງທີ່ມີຊື່ສຽງສາມຄົນຍ້ອນ ເຮືອບິນເຮລີຄອບເຕີຕຳກັນ ໃນຂະນະທີ່ຖ່າຍທຳລາຍການໂທ ລະພາບ reality show ທີ່ ປະເທດອາເຈັນຕີນາ ບັນດາເຈົ້າໜ້າທີ່ກ່າວວ່າ ເຮືອບິນເຮລິຄອບເຕີສອງລຳ ໄດ້ຕຳ ກັນໃນວັນຈັນວານນີ້ໃນຂະນະທີ່ຖ່າຍທຳລາຍການໂທລະພາບ ກ່ຽວກັບການສູ້ຊົນເພື່ອໃຫ້ມີ ຊີວິດລອດຢູ່ໃນປ່າຂອງຊາວຢູ ໂຣບ ທີ່ຮ້ອງວ່າ “Dropped ” ເຮືອບິນເຮລິຄອບເຕີສອງລຳໄດ້ ຕົກຢູ່ທາງພາກຕາເວັນຕົກຂອງແຂວງLa Rioja ໃກ້ກັບພູ Andes ໝົດທັງ 10 ຄົນ ທີ່ຢູ່ໃນເຮືອບິນໄດ້ເສຍຊີວິດ ຮວມຢູ່ໃນບັນດາຜູ້ເຄາະຮ້າຍກໍມີນັກກິລາລອຍນຳ້ໂອລິມປິກ ຍານາງ Camille Muffat ນັກກິລາມວຍໂອລິມປິກ ທ່ານ Alexis Vastine ແລະແຊມປ້ຽນໂລກ ນັກຂີ່ເຮືອໃບ ທ່ານ Florence Arthaud ຊຶ່ງທັງໝົດເປັນຄົນສັນຊາດຝຣັ່ງ ປະທານາທິບໍດີຝຣັ່ງ ທ່ານ Francois Hollande ໄດ້ອອກຖະແຫລງການສະ ບັບນຶ່ງ ໂດຍຮ້ອງການເສຍຊີວິດຄັ້ງນີ້ວ່າ “ເປັນການເສົ້າສະລົດໃຈໃຫຍ່ຫຼວງທີ່ສຸດ ” ຍານາງ Muffat ອາຍຸ 25 ປີ ໄດ້ຊະນະຫລຽນຄຳ ຫລຽນເງິນ ແລະຫລຽນທອງແດງຢູ່ການແຂ່ງຂັນກິລາໂອລິມປິກລະດູຮ້ອນປີ 2012 ທີ່ນະຄອນລອນດອນ ທ່ານ Vastine ອາຍຸ 28 ປີ ໄດ້ຊະນະຫລຽນທອງແດງ ໃນປີ 2008 ທີ່ນະຄອນປັກກິ່ງ ແລະ ທ່ານ Arthaud ໄດ້ ຖືກພິຈາລະນາວ່າ ເປັນນຶ່ງໃນ ບັນດານັກຂີ່ເຮືອໃບທີ່ດີເດັ່ນທີ່ສຸດຢູ່ໃນໂລກ ຜູ້ເຄາະຮ້າຍຈາກອຸບັດເຫດແປດຄົນ ເປັນຄົນສັນຊາດຝຣັ່ງ ແລະນັກບິນເຮລິຄອບເຕີ ສອງຄົນເປັນຊາວອາຈັນຕີນາ